Westfalia

Westfalia (Westfalen /vɛstˈfaːlən/ en alemán, Wäästfaln en westfaliano) ye o nombre d'una antiga rechión historica d'Alemanya, con un territorio compreso entre os ríos Weser y Rin, que recibe o suyo nombre d'os westfalos, una d'as tres tribus de l'antigo pueblo saxón, con os ostfalos y os angrivarios. A primera cita en ye en 775 en os Annales regni Francorum, una breve lista d'escaicimientos en o reinato de Carlos Magno, ta fer referencia a la parte d'o pueblo saxón vivindo a l'este d'o río Weser.

A suya superficie estió variable seguntes as diferents calendatas, y tamién cambió a suya forma de gubierno. Asinas, Westfalia estió:
 un ducau, o Ducau de Westfalia.
 un cerclo d'o Sacro Imperio Romano Chermanico, o cerclo d'o Baixo Rin-Westfalia.
 un d'os reinos d'a clamata Confederación d'o Rin, o reino de Westfalia.
 una provincia d'os Estaus prusianos, a provincia de Westfalia.
 un d'os actuals Estaus federaus d'Alemanya, Renania d'o Norte-Westfalia.

Categoría:Cheografía de Renania d'o Norte-Westfalia
Categoría:Rechions historicas d'Alemanya